Document ID: /roh_data/filtered/fineweb-2-filterrobots_roh.jsonl.gz/10510

Davent dals 22 fin ils 24 da settember sa transfurma la chapitala grischuna quasi en in paradis da paraulas, legendas e ditgas. Lura è numnadamain l'emprima ediziun dals dis da ditgas e paraulas da las alps. Durant in'entira fin d'emna datti uras da raquintar istorgias, teaters, referats, discussiuns da podi u schizunt spassegiadas e quei tut sut il motto ditgas e paraulas.
Pertge a Cuira?
La raschun daco che quels dis han lieu precis a Cuira è simpla. L'um da l'inizianta tudestga Alexandra Furler ha gia collavurà pli baud cun la citad da Cuira ed ha ditg «pruvar ina giada». E quai ha ella fatg ed uschia è l'event naschì. Sustegnì vegnan ils dis da ditgas e paraulas da la citad da Cuira cun 50'000 francs. Dasperas sustegna er il chantun l'occurrenza ed i dat ina collavuraziun cun la Lia Rumantscha, cun il teater Cuira e cun ulteriurs auters.
RR actualitad 17.00